Iván García

Iván GARCÍA (naskiĝis la 13-an de decembro 1982 en Albacete, Hispanio) estas hispana esperantisto kaj programisto. Li studis informadikon ĉe la Universitato Paris-Sud XI. Li esperantiĝis en 2013, post partopreno en la Valencia Esperanto-Renkontiĝo en Oliva. 

Iván lernis paroli Esperanton per reta servo kiun li kreis por voĉa komunikado inter esperantistoj, nomata RetBabilejo.net, kiu funkciis per konversaciaj ĉambroj kaj kie esperantistoj periode renkontiĝis. La servo uzis la liberan programon Mumble.RetBabilejo.net – arkivita

En januaro 2016 li fondis la projekton BitArkivo, kie li kunordigas grupon da volontuloj por konservi esperantajn gazetojn, librojn kaj aŭdio-dokumentojn per ciferecigo kaj alŝuto al la Wayback Machine. Iván ankaŭ respondecas pri la retejo kaj dosierujo de la projekto, kiu nuntempe havas subtenon de UEA.Kunlaborantoj ĉe BitArkivoFonduso Instigo ĉe Liberapay  

Li estas estrarano kaj kasisto de la Valencia Esperanto-Grupo ekde 2019. Inter liaj personaj interesoj estas vegana vivmaniero, meditado, vojaĝado, filmoj, lingvoj kaj kulturoj.BitArkivo eta facillingva enkonduko de Iván García

Iván estis unu el la ĉefaj LKKanoj de la Hispana Esperanto-Kongreso en Ĉeste 2024.

 Referencoj 

 Eksteraj ligiloj 

 Iván García ĉe Fediverso

Kategorio:Naskiĝintoj la 13-an de decembro
Kategorio:Naskiĝintoj en Hispanio
Kategorio:Komputikistoj
Kategorio:Programistoj
Kategorio:Hispanaj esperantistoj‎
Kategorio:Valenciaj esperantistoj
Kategorio:Valencianoj
Kategorio:Vikipediistoj